**NOTA INFORMATIVĂ**

**la Proiectul Hotărîrii Guvernului cu privire la acordarea dreptului de organizare a studiilor superioare de doctorat instituțiilor de învățămînt superior, consorţiilor, parteneriatelor naţionale şi internaţionale**

Ministerul Educației promovează proiectul hotărîrii de Guvern cu privire la acordarea autorizării de funcţionare provizorie școlilor doctorale și programelor de doctorat în cadrul instituțiilor de învățămînt superior, consorţiilor, parteneriatelor naţionale şi internaţionale.

**Argument.** În conformitate cu Codul Educației al Republicii Moldova nr.152 din 17 iulie 2014, articolul 76, alineatul (2), învăţămîntul superior este structurat pe trei cicluri, cel de-al treilea fiind studii superioare de doctorat. Conform articolului 94, alineatul (1) al Codului prenotat, programele de studii superioare de doctorat se desfășoară în școli doctorale, iar Ministerul Educaţiei, conform art. 94, alineatul (6), propune Guvernului spre aprobare acordarea sau retragerea, după caz, a dreptului de organizare a studiilor superioare de doctorat instituțiilor de învăţămînt superior, consorțiilor, parteneriatelor naționale și internaționale, inclusiv celor constituite cu participarea organizațiilor din sfera științei și inovării, în baza rezultatelor evaluării externe a acestora.

**Esenţa proiectului**. În vederea acordării autorizării de funcționare provizorie, în perioada octombrie 2015 – aprilie 2016, la Agenția Națională de Asigurare a Calității în Învățămîntul Profesional (în continuare ANACIP) au fost depuse 2 dosare pentru acordarea autorizării de funcționare provizorie școlilor doctorale din cadrul a două instituții de învățămînt superior și programelor de studii de doctorat ale acestora, precum și 7 dosare pentru autorizarea provizorie a programelor de studii de doctorat în cadrul școlilor doctorale autorizate provizoriu prin Hotărîrea de Guvern nr. 816 din 11.11.2015.

Instituțiile de învățămînt superior Institutul de Relații Internaționale a Moldovei și Universitatea de Studii Politice și Economice Europene „Constantin Stere” au depus cîte un dosar pentru autorizarea școlilor doctorale și a programelor de doctorat în cadrul acestor școli doctorale. Prezentarea și examinarea dosarelor s-a făcut în conformitate cu Metodologia de evaluare externă în vederea autorizării de funcţionare provizorie a şcolilor doctorale şi a programelor de studiu de doctorat, aprobată prin Hotărîrea de Guvern nr. 586 din 24.08.2015 (în continuare Metodologie). În ședința din 31.03.2016 a Consiliului de Conducere al ANACIP, au fost prezentate rezultatele evaluării dosarelor depuse. Consiliu de Conducere al ANACIP a constatat că școlile doctorale și programele de studiu de doctorat ale acestora corespunde procedurilor legale, criteriilor şi indicatorilor de performanţă expuşi în Metodologie.

În conformitate cu legislația în vigoare, școlile de doctorat ce dețin autorizare de funcționare provizorie pot depune solicitări de evaluare externă pentru obținerea autorizării de funcționare provizorie a programelor de studii de doctorat. ANACIP a examinat solicitările școlii doctorale Drept, Ştiinţe Politice şi Administrative a Consorțiului Național a instituțiilor de învățămînt Academia de Studii Economice din Moldova și Universitatea de Studii Politice și Economice Europene „Constantin Stere”, a școlii doctorale Științe Umaniste a Consorțiului academic universitar a instituțiilor de învățămînt Universitatea de Stat „Bogdan Petriceicu Hasdeu” din Cahul, Universitatea de Stat „Alecu Russo” din Bălți, Universitatea Academiei de Științe a Moldovei și a instituțiilor de cercetare Institutul de Filologie, Institutul de Istorie, Institutul Patrimoniului Cultural, a școlii doctorale Matematica și Știința Informației a Consorțiului academic universitar a instituțiilor de învățământ Universitatea de Stat din Tiraspol, Universitatea de Stat „Alecu Russo” din Bălți, Universitatea Academiei de Științe a Moldovei și a Institutului de cercetare Institutul de Matematică și Informatică, a școlii doctorale în domeniul științelor medicale a Consorțiului instituției de învățământ Universitatea de Stat de Medicină și Farmacie „N. Testemițanu” și instituțiilor de cercetare Centrul Național de Sănătate Publică, Institutul Mamei şi Copilului, Institutul de Neurologie şi Neurochirurgie, Institutul de Cardiologie, Institutul de Ftiziopneumologie „Chiril Draganiuc”, Institutul de Oncologie, Spitalul Clinic Republican, a școlii doctorale Științe Juridice, Politice și Sociologice a Consorțiului academic universitar al instituțiilor de învățământ Universitatea de Stat „Alecu Russo” din Bălți, Universitatea de Stat „Bogdan Petriceicu Hasdeu” din Cahul, Universitatea Academiei de Științe a Moldovei și instituția de cercetare Institutul de Cercetări Juridice și Politice, în vederea evaluării externe a programelor de studii de doctorat. Prezentarea și examinarea dosarelor s-a făcut în conformitate cu Metodologia de evaluare externă în vederea autorizării de funcţionare provizorie a şcolilor doctorale şi a programelor de studii de doctorat, aprobată prin Hotărârea Guvernului nr. 586 din 24.08.2015. În ședința din 17.02.2016 și din 31.03.2016 a Consiliului de Conducere al ANACIP, au fost prezentate rezultatele evaluării dosarelor depuse. Consiliul de Conducere al ANACIP a constat că programele de studii de doctorat ale acestora corespund procedurilor legale, criteriilor şi indicatorilor de performanţă expuşi în Metodologie.

**Concluzii**. Consiliul de Conducere al ANACIP în conformitate cu prevederile legislației în vigoare (art. 114 alin (10) și art. 115 alin (2) lit. d) al Codului Educației și art. 3, punctul 6 al Metodologiei de evaluare externă în vederea autorizării de funcționare provizorie a școlilor doctorale și a programelor de doctorat), a luat decizia de a autoriza funcționarea provizorie a 2 școli doctorale și a 5 programe de studii de doctorat în cadrul acestora, precum și autorizarea de funcționare provizorie a 7 programe de studii de doctorat în cadrul a 5 școli doctorale, ce dețin autorizare de funcționare provizorie prin Hotărîrea de Guvern nr. 861 din 11.11.2015.

**Argumentarea economico-financiară**. Procesul de acordare a autorizărilor de funcționare provizorie și rezultatele acestuia se încadrează în limita bugetului aprobat.

**Impactul proiectului**. Prin acordarea autorizărilor de funcționare provizorie școlilor doctorale și programelor de studii de doctorat se asigură respectarea Codului Educației și a altor acte reglatorii, ce prevăd că programele de studii de doctorat, precum și școlile doctorale trebuie să fie autorizate provizoriu pentru a putea să își desfășoare activitatea.